Има известна логика. Но построението не е това. Има разлика между отвори и край на плочата. При отвора се оформя "зона на влияние на отвора". При плочата няма зона на влияние и не се правят подобен вид построения. Няма и такива указания в Еврокод. Там под "отвор" се има в предвид сравнително малък обект.Тук по-скоро трябва да се разсъждава по различен начин - търси се най-късият път, по който периметърът трябва да завърши в контура на плочата. Това е концепцията, залегнала в Еврокод. Въпросът е дали периметърът да продължи към страната или да завие и да завърши в ъгъла. В точно конкретния случай, вероятно е добре да завърши в ъгъла. Но това е по-скоро специфично изключение. Когато преместим ръба нагоре, нещата не изглеждат така. Трябва да се има и в предвид, че периметърът няма смисъла на реална "пирамида" или "пукнатина", а е по-скоро условен.